|  |
| --- |
|  |

# Ansøgningsskema til udbud af grundforløbets anden del

Erhvervsskoler, andre skoler og institutioner samt virksomheder kan bruge skemaet til at ansøge om godkendelse til at udbyde grundforløbets anden del. Styrelsen for Undervisning og Kvalitet vil i nogle tilfælde indhente supplerende oplysninger fra ansøgeren.

Når en erhvervsskole m.fl. indsender en ansøgning om nyt udbud af grundforløbets første eller anden del, skal ansøgeren forinden have hørt det stedlige regionsråd, jf. § 34 a og b i [lov om institutioner for erhvervsrettet uddannelse](https://www.retsinformation.dk/eli/lta/2024/145#P34) og vedlægge regionsrådets indstilling som bilag til ansøgningen.

Derudover skal erhvervsskolen m.fl. foretage skriftlige høringer af naboskoler, der udbyder den uddannelse, der ansøges om. Ansøgeren har ansvar for at vedlægge de afgivne høringssvar som bilag til ansøgningen.

Hvis ansøgeren er et gymnasie eller VUC, kan godkendelsen gives i særlige tilfælde og for en tidsbegrænset periode. Det er en forudsætning, at der indgås en partnerskabsaftale med en erhvervsskole. [Læs mere på ministeriets hjemmeside](https://www.uvm.dk/erhvervsuddannelser/ansvar-og-aktoerer/udbud-af-erhvervsuddannelser/udbud-af-eud-grundforloeb-paa-gymnasier-og-vuc).

Ansøgningen skal sendes til Styrelsen for Undervisning og Kvalitet på stuk.cu@stukuvm.dk.

|  |  |
| --- | --- |
| **Baggrundsoplysninger** | |
| Angiv institutionsnavn, institutionsnummer og adresse på hovedinstitution | |
| Angiv, hvilken uddannelses grundforløb 2 der ansøges om godkendelse til at udbyde |  |
| Angiv, hvilken adresse der ansøges om at oprette udbud på |  |
| Angiv, hvilke kommuner institutionen forventer, at eleverne kommer fra |  |

| **Ansøgningsskema: Godkendelse til at udbyde erhvervsuddannelse** | | |
| --- | --- | --- |
| 1 | Motivation for at ansøge om nyt udbud (kort beskrivelse, maks. 2400 tegn), som godtgør, at der er et udækket uddannelsesbehov i det konkrete geografiske område. |  |
| 2 | Begrund ansøgningen ud fra følgende fire vurderingskriterier for udbud:   1. Sikring af et geografisk dækkende udbud under hensyn til erhvervsudvikling og herunder det forventede lokale/regionale lærepladspotentiale. 2. Sikring af fagligt bæredygtige og kvalitativt forsvarlige uddannelsesmiljøer. 3. Sikring af et geografisk dækkende udbud under hensyn til efterspørgsel og behov. 4. Bidrag til opfyldelse af de fire klare reformmål.   [Læs mere om de fire vurderingskriterier og styrelsens uddybende bemærkninger til brug for hvilke oplysninger institutionen skal angive (link).](https://www.uvm.dk/-/media/filer/uvm/udd/erhverv/pdf22/jun/220615-vurderingskriterier-for-udbud-af-erhvervsuddannelser.pdf) |  |
| 3 | Angiv, hvordan institutionen lever op til de fire klare reformmål.  [Relevant data kan findes her](https://uddannelsesstatistik.dk/pages/erhvervsudd.aspx). |  |
| 4 | Angiv antal elever pr. skoleår som institutionen forventer, der vil begynde på det ansøgte grundforløb 2, og begrund hvad denne forventning bygger på (demografi, elevstrømme mv.)  Antal elever er alle elever, der begynder på grundforløb 2 (fx eud-, euv- og eux-elever). |  |
| 5 | Angiv hvilke og hvor mange medarbejderressourcer, som institutionen afsætter til at dække det nye udbud, , herunder lærerkvalifikationer, samt lokaler og udstyr. |  |
| 6 | Beskriv kort på hvilken måde institutionen opfylder reglerne i [Bekendtgørelse om erhvervsuddannelser](https://www.retsinformation.dk/eli/lta/2023/953#P5), kapitel 2, ”Kvalitetsarbejdet i uddannelserne”. |  |
| 7 | Begrund om institutionen selv kan tilbyde al relevant undervisning og derved dække det ansøgte grundforløb i sin fulde bredde.  Vurder om der skal være samarbejdsaftaler med andre institutioner for at kunne dække udbuddet med hensyn til lærerkvalifikationer, udstyr og lokaler.  Gymnasier og VUC’er skal indgå en partnerskabsaftale med en erhvervsskole, som skal vedlægges ansøgningen som bilag. |  |
| 8 | Hvis institutionen ikke udbyder det hovedforløb, som det ansøgte grundforløb 2 retter sig i mod:  Beskriv hvordan institutionen samarbejder med andre institutioner, som udbyder det pågældende hovedforløb. Samarbejdet skal omfatte aftale om lokale uddannelsesudvalgs virksomhed og gennemførelse af grundforløbsprøver.  Reglerne herfor fremgår af § 28 i [Bekendtgørelse om erhvervsuddannelser](https://www.retsinformation.dk/eli/lta/2023/953#P28). |  |